**ANUNȚ**

Academia de Studii Economice din București organizează concurs pentru ocuparea postului *Expert transfer de cunostinte mediu academic - organizatii economice - piata fortei de munca* în cadrul proiectului ***“* *Optimizarea infrastructurii educaționale a Academiei de Studii Economice din Bucuresti (ASE) pentru dezvoltarea abilităților practice ale studenților în contextul provocărilor digitalizării”***, contract: ***CNFIS-FDI-2021-0346*”**, Domeniul 3: *Asigurarea funcționării în bune condiții a grădinilor botanice universitare, a stațiunilor didactice, a bazelor de practică, din cadrul universităţilor*; folosite pentru instruirea studenților;

| **Nr.**  **post** | **Denumire post** | **Perioada necesar a fi lucrată în cadrul proiectului** | **Număr maxim de ore necesar a fi lucrate lunar** |
| --- | --- | --- | --- |
| 1 | *Expert transfer de cunostinte mediu academic - organizatii economice - piata fortei de munca* | 7 luni | 40 ore/luna |

**A.** Pentru participarea la concurs, candidații trebuie să îndeplinească următoarele **condiții generale și condiții specifice**:

**1. Condiții generale:**

1. are cetățenia română, cetățenie a altor state membre ale Uniunii Europene sau a statelor aparținând Spațiului Economic European și domiciliul în România;
2. cunoaște limba română, scris și vorbit;
3. are vârsta minimă reglementată de prevederile legale;
4. are capacitate deplină de exercițiu;
5. are o stare de sănătate corespunzătoare postului pentru care candidează, atestată pe baza declaratiei pe propria raspundere;
6. nu a fost condamnat(ă) definitiv pentru săvârșirea unei infracțiuni contra umanității, contra statului ori contra autorității, de serviciu sau în legătură cu serviciul, care împiedică înfăptuirea justiției, de fals ori a unor fapte de corupție sau a unei infracțiuni săvârșite cu intenție, care ar face-o incompatibilă cu exercitarea funcției, cu excepția situației în care a intervenit reabilitarea.

**2. Condiții specifice:**

1. **nivelul studiilor:** Studii superioare
2. **domeniul studiilor:** Științe economice sau Știinte juridice si administrative
3. **vechime**: Minim 6 luni experienta in domeniu, minim 1 proiect de cercetare/ proiect de dezvoltare institutionala/proiect cu finantare europeana
4. alte condiții specifice:

* capacitate de lucru în echipă;
* abilitati bune de comunicare;
* rezistență la stres;
* spirit de inițiativă.

**3. Atribuții post:**

1. asigură realizarea activităţii de parteneriat cu mediul economico-social pentru dezvoltarea cercetarilor aplicative în industria viei și vinului;
2. participa la analiza potențialului de cercetare aplicativă al ASE pe domeniul competențelor digitale;
3. dezvolta instrumente specifice pentru transferul de cunostinte mediu academic - organizatii economice - piata fortei de munca;
4. participa la derularea activităţilor proiectului privind workshop-urile si schimburile de bune practice nationale si internationale;
5. participa la organizarea si dezvoltarea programelor de pregătire postuniversitară consolidate din perspectiva activităţilor instructiv-educative și de cercetare aplicativă, dedicate absolvenților ASE dar și altor categorii potențiale de persoane interesate
6. asigura respectarea metodologiilor şi procedurilor specifice proiectului;
7. realizeaza raport de activitate propriu si o fisa de pontaj lunare, aferenta activitatii desfasurate in cadrul proiectului, pe care le preda asistentului proiectului, in vederea avizarii de catre directorul proiectului, in cel mult 3 zile de la incheierea calendaristica a lunii;
8. alte sarcini, stabilite de conducerea Academiei de Studii Economice din Bucureşti necesare pentru implementarea corespunzătoare a proiectuluiEconomice din Bucureşti necesare pentru implementarea corespunzătoare a proiectului.

Sarcinile de serviciu nu sunt limitative, se vor completa ori de cate ori este nevoie, pentru bunul mers al activității în cadrul proiectului.

**B.Concursul va consta în:**

1. **Evaluarea dosarelor de selecție**
2. **Interviu**:

Probele sunt eliminatorii, punctajul minim obținut la fiecare probă fiind de 50 de puncte.

**C.Tematica și bibliografia**

1. **Tematica:**

* Întocmirea și gestiunea documentelor specifice unui proiect.
* Managementul si implementarea proiectelor de cercetare, a proiectelor de dezvoltare institutionala si a proiectelor cu finantare europeana

1. **Bibliografia:**

* \*\*\*, Carta ASE disponibilă la:

<http://ase.ro/2013_files/despre_ase/conducere/pdf/Carta_ASE_2016.pdf>

* \*\*\*, Legea Educaţiei Naţionale, nr. 1/2011, completată şi modificată.
* [Regulament privind organizarea, funcționarea și finanțarea cercetării științifice](http://www.dmci.ase.ro/images/stories/proceduri/ASE_096_regulament_cercetare.pdf)
* [Procedura privind derularea proiectelor de cercetare](http://www.dmci.ase.ro/images/stories/proceduri/PO_158_Derularea_proiectelor_de_cercetare.pdf)
* [Procedura privind modul de înregistrare a rezultatelor activității de cercetare-dezvoltare în ASE](http://www.dmci.ase.ro/images/stories/proceduri/PO_DMCI-01%20Modul%20de%20%C3%AEnregistrare%20a%20rezultatelor%20activit%C4%83%C8%9Bilor%20de%20cercetare-dezvoltare%20%C3%AEn%20ASE.pdf)
* [Procedura privind recrutarea și selecția personalului în vederea nominalizării / angajării în cadrul proiectelor de cercetare](http://www.dmci.ase.ro/images/stories/proceduri/PO_DMCI-12%20Recrutarea%20%C8%99i%20selec%C8%9Bia%20personalului%20%20%C3%AEn%20vederea%20nominaliz%C4%83rii%20%20angaj%C4%83rii.pdf)

**D. Componența dosarului de concurs:**

1. Opis.
2. Cerere de înscriere la concurs adresată Rectorului ASE.
3. Declarația pe propria răspundere, conform Legii Educației Naționale nr. 1 din 2011, respectiv, dacă persoana care candidează are/nu are soț/soție sau rude și afini, până la gradul al III-lea inclusiv, care sunt salariați ai Academiei de Studii Economice din București aflați într-o poziție de conducere, control, autoritate cu postul scos la concurs și nici postul, la care aplică, nu se află într-o poziție de conducere, control, autoritate cu soțul/soția sau rude și afini, până la gradul III inclusiv, salariați ai Universității;
4. Copia actului de identitate sau orice alt document care atestă identitatea, potrivit legii, după caz.
5. Cazierul judiciar sau o declarație pe propria răspundere că nu are antecedente penale care să-l facă incompatibil cu funcția pentru care candidează.
6. Adeverința medicală care să ateste starea de sănătate corespunzătoare eliberată cu cel mult 6 luni anterior derulării concursului de către medicul de familie al candidatului sau de către unitățile sanitare abilitate, sau declarația pe propria răspundere, cu obligația de a completa dosarul de concurs cu adeverința medicală cel mai târziu până la data desfășurării primei probe a concursului, daca este cazul.
7. Curriculum vitae în format european (www.cveuropean.ro/cv- online.html) – semnat și datat pe fiecare pagină.
8. Copie după carnetul de muncă, sau, după caz, adeverințele care atestă vechimea în muncă, în meserie și / sau în specialitatea studiilor.
9. Copiile documentelor care să ateste nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice prevăzute pentru ocuparea postului.
10. Alte documente relevante pentru desfășurarea concursului.

Actele prevăzute la pct. 4, 8 și 9 vor fi prezentate și în original, în vederea verificării conformității copiilor

**E. Date de contact:**

Dosarele de concurs se vor depune până la data de 31.05.2021, ora 16:00, la Registratura ASE.

Persoana de contact: prof.univ.dr. Dorel Paraschiv - telefon: 0213191900 / int. 287 e-mail: [dorel.paraschiv@ase.ro](mailto:dorel.paraschiv@ase.ro)

**F. Calendarul concursului:**

|  |  |  |
| --- | --- | --- |
| **Nr. crt.** | **Activități** | **Perioada** |
|  | Publicarea anunțului | 24.05.2021 |
|  | Depunerea dosarelor de concurs ale candidaților la Registratura ASE | 25.05 – 31.05, ora 16.00 |
|  | Selecția dosarelor de către membrii comisiei de concurs | 02.06.2021 |
|  | Afișarea rezultatelor selecției dosarelor | 02.06.2021 |
|  | Depunerea contestațiilor privind rezultatele selecției dosarelor | 03.06.2021 |
|  | Afișarea rezultatului soluționării contestațiilor | 04.06.2021 |
|  | Susținerea interviului | 07.06.2021 |
|  | Comunicarea rezultatelor după susținerea interviului | 07.06.2021 |
|  | Depunerea contestațiilor privind rezultatul interviului | 08.06.2021 |
|  | Afișarea rezultatului soluționării contestațiilor | 08.06.2021 |
|  | Afișarea rezultatului final al concursului | 08.06.2021 |
|  | Numire pe funcție | Conform normativelor in vigoare |

Data: 24.05.2021

Director proiect

Prof. univ. dr. Dorel Paraschiv